OKRESNÁ PROKURATÚRA LUČENEC 
F. Lehára 12, 984 80 Lučenec 1

Číslo: 2 Pv 126/14/6606	Lučenec 20.07.2016 
EEČ: 2-47-50-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 
Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov  

sa v skúšobnej dobe, určenej uznesením prokurátora Okresnej prokuratúry Lučenec zo dňa 26.1.2015 spisová značka 2 Pv 126/14/6606 - 26, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 05.06.2007 v obci XXXXX v rodinnom dome číslo XXXXX vykonal neoprávnený zásah
do elektrickej rozvodnej siete v dome tak, že na svorkovnici elektromera prerušil
preponky merania a vývody z elektromera zapojil do prívodov na elektromer, čím
zapojil elektrickú rozvodnú sieť mimo merania do rozvodnej siete v dome a takto
neoprávnene odoberal elektrickú energiu, čím spôsobil pre XXXXX, XXXXX škodu odcudzením veci v
celkovej výške 7.552,- Sk, (250,68 €) 

Uznesením prokurátora Okresnej prokuratúry Lučenec zo dňa 26.1.2015, spisová značka 2 Pv 126/14/6606 - 26, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora OP v XXXXX sp. zn. 2 Pv 126/14/6606-26 bolo dňa 26.1.2015 podľa § 216 odsek 1 Trestného poriadku podmienečne zastavené trestné stíhanie obvineného XXXXX pre prečin krádeže podľa § 212 odsek 2 písmeno e/ Trestného zákona, pričom podľa § 216 odsek 2 Tr. por. bola obvinenému určená skúšobná doba v trvaní 12 mesiacov. Predmetné uznesenie nadobudlo právoplatnosť 21.4.2015, pričom skúšobná doba uplynula dňom 21.4.2016. 

Podľa § 217 odsek 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.  

Po uplynutí skúšobnej doby bola zabezpečená správa o povesti z miesta bydliska obvineného, ďalej z Obvodného oddelenia PZ XXXXX, z OR PZ, OKP v XXXXX, z Okresného úradu odboru všeobecnej vnútornej správy XXXXX, tiež bol zabezpečený odpis z RT na obvineného. Z obsahu týchto správ možno konštatovať, že obvinený v skúšobnej dobe viedol riadny život. Pokiaľ ide o otázku náhrady škody, táto bola poškodenému uhradená už v prípravnom konaní.  

Vzhľadom k uvedenému som preto rozhodol o osvedčení obvineného v skúšobnej dobe podmienečného zastavenia trestného stíhania.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Dušan Škrečko
prokurátor